{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu Tehničkog propisa o izmjeni i dopunama Tehničkog propisa za građevinske konstrukcije"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Logomatika d.o.o.","TEHNIČKI PROPIS","Poštovani,\nu Tehničkom propisu za građevinske konstrukcije, u prilogu I (Popis norma za projektiranje građevinskih konstrukcija), u podtočki 1.8 (Projektiranje potresno otpornih građevinskih konstrukcija) svakako treba uključiti normu HRN EN 16681:2016 (Čelični nepokretni sustavi za skladištenje – Prilagodljivi sustavi polica za palete – Načela protupotresnog projektiranja).\nOva hrvatska norma bavi se svim relevantnim i specifičnim pitanjima seizmičkog dizajna za izradu čeličnih regalnih konstrukcija i sustava temeljeno na kriterijima EN 1998-1: 2004, Eurocode 8, a zbog toga što nije eksplicitno navedena u Tehničkom propisu za građevinske konstrukcije najčešće se pri projektiranju u praksi zaobilazi na štetu sigurnosti ljudi i robe.","Nije prihvaćen","Ne prihvaća se.\nPrimjedba se ne prihvaća iz razloga što su normom HRN EN 1998 obuhvaćene sve vrste građevinskih konstrukcija, čime su obuhvaćene i čelične konstrukcije (u konkretnom slučaju čelični regali i police)."]
[2,"Ivica Šaban","TEHNIČKI PROPIS,\nČlanak 2.","Ovim se propisom dozvoljavaju niže razine sigurnosti samo za zgrade? Što je s ostalim građevinskim konstrukcijama?","Primljeno na znanje","Primljeno na znanje.\nPotresna otpornost ostalih građevinskih konstrukcija projektira se prema Tehničkom propisu za građevinske konstrukcije i normama za projektiranje na koje isti upućuje."]
[3,"Ivica Šaban","TEHNIČKI PROPIS,\nČlanak 3.","Smjernice se odnose na: \"Područje Grada Zagreba, Krapinsko-zagorske županije i Zagrebačke županije\".\nPlaniraju li se donijeti smjernice i za ostatak RH (za građevine oštećene potresom, doduše ne ovogodišnjim)?","Primljeno na znanje","Primljeno na znanje.\nČlankom 24.a ostavljena je mogućnost da se razine obnove, po potrebi, reguliraju i za druga područja Republike Hrvatske."]
[4,"Ivica Šaban","TEHNIČKI PROPIS,\nPRILOG III.","Općenito:\nSmjernice (kako ime kaže) mogu biti dio strateškog dokumenta, a ne \"izvršnog\" (propis) gdje bi upute trebale biti precizne.\nTablica se odnosi samo na zgrade i samo na određeno područje RH. Što je s ostalim konstrukcijama i s ostalim područjem RH?\nTablicu sam već komentirao detaljnije kad je bila prilog Zakonu o obnovi, gdje je, po mom mišljenju, bila primjerenija, iako vjerojatno suvišna. Primjeri nepreciznosti:\nRed 2. Stupac 2.: greškom se daju dva opisa postupka za iste elemente (...dimnjaci). Također, ako se za razinu 1 za \"primjerice\" dimnjake i tavanske zidove zahtjeva poštivanje HRN EN 1998-1 (100% otpornosti), što se traži za razine 2 i 3 (50%, 75% ili ipak 100%)?\nZa razine 2 i 3 zaobilazno se smanjuje razina sigurnosti preko povratnih perioda. Ističe se da je, ovisno o postupku, ovo nedovoljno precizna uputa kojom se ne štiti ni investitor ni projektant ni \"javni interes\". Npr. za razinu 2 i pretpostavljenu poprečnu silu u podnožju određenu preko elastičnog spektra od npr. 100kN, ovisno o metodi, projektant zakonski (HRN EN 1998) tu poprečnu silu može uzeti kao 100kN, 67kN ili 50kN.\nLogično je za pretpostaviti da svaka od ovih razina utjecaja (poprečnih sila u podnožju) zahtjeva drugačiju razinu intervencije, a opet su u istoj razini obnove i svrstane u isti red? \nDakle, ili je popravak (povratak u prvobitno stanje uz uklanjanje lokalnih nestabilnosti) ili je ojačanje, tj. poboljšanje mehaničke otpornosti i stabilnosti (bez jednoznačno definiranih alata i metoda upitno je iskazivanje nosivosti u odnosu na \"nešto\", pa tako i klasifikacija u međurazine) ili je rekonstrukcija (100% HRN EN 1998-3). \n\nMože se intervenirati u propis, ali na temelju provedenih analiza i mora se biti puno precizniji.","Djelomično prihvaćen","Djelomično se prihvaća.\nPrimjedba se prihvaća u dijelu izmjene naziva Priloga III.\nVezano uz dio primjedbe koja se odnosi na ostale građevinske konstrukcije i potresnu otpornost istih na ostalim područjima Republike Hrvatske, odgovor je dan pod točkom 3. ovog Izvješća.\nTakođer, s tim u vezi napominjemo da su Prilog izradili stručnjaci Građevinskog fakulteta Sveučilišta u Zagrebu, Građevinskog fakulteta Sveučilišta u Rijeci, Fakulteta građevinarstva, arhitekture i geodezije Sveučilišta u Splitu, Građevinskog i arhitektonskog fakulteta u Osijeku te inženjeri iz Hrvatske komore inženjera građevinarstva i Hrvatskog inženjerskog saveza. U izradi Priloga korištena su osim stručnih znanja i iskustva iz obnove u sličnim situacijama u nedavnim potresima u drugim državama.\nNadalje, vezano uz detaljniju analizu razina potresne otpornosti građevina na području cijele Republike Hrvatske, napominjemo da će ista biti provedena u sklopu izrade izmjena nacionalnog dodatke norme HRN EN 1998-3."]